KissAnime

KissAnime היה אתר אינטרנט ששימש להזרמה ולהורדה של תוכני אנימה באופן פיראטי. KissAnime היה אתר אחות לאתר KissManga, ששימש להפצת מאנגות באופן פיראטי גם כן. האתר תואר בתור ”אחד מאתרי האינטרנט הגדולים בעולם להזרמת תכני אנימה”. האתר TorrentFreak דיווח כי ל-KissAnime היו מיליוני כניסות בחודש, וכי הוא היה ”אחד מהאתרים הפיראטיים שזכו למספר הרב ביותר של ביקורים בעולם”. ב-2017, חברת ההפצה האמריקאית Funimation נכנסה להליכים משפטיים מול האתר ותיארה אותו ככזה ”[...] שמפיץ באופן מאסיבי תוכן המפר זכויות יוצרים למטרות רווח”. ב-2018 נחסם האתר באוסטרליה בהוראת בית המשפט הפדרלי האוסטרלי, יחד עם עוד 79 אתרי אינטרנט נוספים. האתר, יחד עם אתר האחות KissManga, נסגרו ב-14 באוגוסט 2020 לאחר שמונה שנות פעילות (הדומיין .com נרשם ב-2012, ואילו הדומיין השני, .ru, נרשם ב-2016). יש הטוענים כי הסגירה נבעה מתביעות משפטיות על הפרות מרובות של זכויות יוצרים וכן עקב איום מצד החוק היפני החדש נגד פיראטיות באינטרנט שהיה נוקשה יותר מהחוק הקודם. האתר ספג ביקורות שליליות עקב הפרות רבות של זכויות יוצרים ובשל כך שהכיל פרסומות המכילות נוזקה. עם זאת, הוא זכה לשבחים על הפיכתן של אנימה ומאנגה לפופולריות ועל אפשור גישה לתוכן שלא ניתן להשיג באופן חוקי באזורים מסוימים, בעיקר בחלקים מאירופה, מדרום-מזרח אסיה ומהודו. האתר הראשי, KissAnime.ru, נסגר ב-14 באוגוסט 2020. הפרשנית אלכסנדרה אולזר מהאתר GameReactor ציינה כי ”המעריצים כועסים” שכן ”במדינות רבות אין להם מקום אחר לחפש בו” את סוג המדיה שאוחסנה באתר. פרשן אחר ציין כי סגירת האתר הייתה בבחינת ”מכה חזקה למדיה הפיראטית [ו]מכה להיסטוריה של האנימה” וכתב כי האתר אחסן כותרי מדיה נדירים כגון קלטת ה-OVA משנת 1993, "מלאך קרב". כותרים רבים שהיו זמינים באתר נחשבים לאבודים, שכן ישנם כותרים רבים שאינם מופצים במדינות מסוימות ואף מופצים בעותקים פיזיים בלבד, דבר המגביל את הזרמת הכותרים הללו באופן חוקי ברחבי העולם. אף על פי שהאתר הראשי נסגר, עדיין קיימים אתרי מראה רבים. Nyaa Torrents אתר האינטרנט הרשמי של KissAnime (באנגלית) KissAnime, ברשת החברתית אקס (טוויטר) סי ג'יה, Pirate Streaming Sites KissAnime & KissManga Shut Down Permanently As Japan Cracks Down On Piracy, באתר Geek Culture, ‏‏15 באוגוסט 2020 (באנגלית) ניי ניי ת'ט, KissAnime, longstanding pirate anime streaming site, is 'closed forever', באתר Mothership, ‏‏15 באוגוסט 2020 (באנגלית) ארנסטו ואן דר סאר, Piracy Giants KissAnime and KissManga Shut Down, באתר TorrentFreak, ‏‏15 באוגוסט 2020 (באנגלית) מת'יו קייג', Piracy site »KissAnime.ru« permanently closed, באתר Somag News, ‏‏20 בדצמבר 2020 (באנגלית) ארנסטו ואן דר סאר, FUNimation Targets ‘Pirate’ Streaming Site KissAnime, באתר TorrentFreak, ‏‏1 ביוני 2017 (באנגלית) אשה ברבסצ'וב, Australian court orders blocking of subtitle piracy sites, באתר ZDNet, ‏‏19 בדצמבר 2018 (באנגלית) השופט ג'ון ניקולס, צו חסימת אתרים, באתר בית המשפט הפדרלי האוסטרלי, ‏‏20 בדצמבר 2018 (באנגלית) Whois kissanime.com, באתר whois (באנגלית) (ארכיון) Whois kissanime.ru, באתר whois (באנגלית) (ארכיון) כרייסטלייאן הודגקינס, Piracy Anime, Manga Sites KissAnime, KissManga Shut Down, באתר Anime News Network, ‏‏16 באוגוסט 2020 (באנגלית) ראובן בארון, KissAnime Is Dead - and It Deserved to Die, באתר CBR, ‏‏17 באוגוסט 2020 (באנגלית) סטן ריזה, KissAnime Shutdown is a Blow to the Mediums Lost History, באתר 8 bit digi, ‏‏20 באוגוסט 2020 (באנגלית) קים מוריסי, Southeast Asia, India Fans Disproportionately Affected by Pirate Site KissAnime Closure, באתר Anime News Network, ‏‏19 באוגוסט 2020 (באנגלית) אלכסנדרה אולזר, KissAnime and KissManga have gone offline forever, באתר GameReactor, ‏‏19 באוגוסט 2020 (באנגלית)